Symbolae Sirenologicae. 
341 
turam attinet, multo magis ad PacJiydermata, quam Cetacea, typura morphologicum pecu- 
liarem hucusque praebentia, ad Fera, accedit. S^irewm phytophagaceterum, quamquam trunci 
et pinnae caudalis forma, nec non extremitatum binarum, pinnatarum figura ^), trunci sce- 
leto et habitatione aquatica Cetaceis sunt similia, propter structurae externae, et praeser- 
tim internae, differentias maximas Cetaceis carnivoris haud adjungi possunt. 
Sirenia, a Cetaceis admodum diversa, etiam a Pachjdermatihbs, quibus multo magis 
sunt affinia, contra plurium supra allatorum illustrissimorum zoologorum opinionem, se- 
jungenti reputandum omnino erit: Sirenia pro formis Pacliydermata mere aquatica reprae- 
sentantibus liaberi posse et inde differentias inter utramque harum divisionum observatas 
esse derivandas, ut re vera putarunt, imo ex parte adhuc putant. Differentiae inter Sirenia 
et Pacliydermata observandae, sicuti cerebri forma aliéna, concharum inferiorum defectus, 
laminarum manducatoriarum cornearum praesentia, cranii notae plures etc. ad vitae genus 
aquaticum minime tarnen referri possunt. Arridet omnino iàeâ Pachydermatihus formas aquati- 
caseodem modo tribuendi, quo Feris, Gliribus et Marsupialihus adscribuntur Ut autem su- 
pra vidimus, formae aquaticae ad Fera, Glires et Marsupialia referendae, aut a terrestribus 
parum recedunt, aut formis transitoriis (sicuti Phocae génère Enhydris ope Feris) adjun- 
guntur. Formae vero Sirenia lieteromorpha cum PacJiydermatibus conjungentes, ut jam in- 
nuimus, hucusque desunt. 
Opponi modo dictis omnino posset: formas intermedias inter alias animalium familias, 
antea in systematibus solitarias, animalium exstinctorum reliquiis cum aliis esse connexas, 
ita ut etiam sperare possimus: formas transitorias Pacliydermata et Sirenia conjungentes 
repertas iri. Sirenia tune re vera pro Pachydermatïbus seu rectius Ungulatis vitae mere 
aquaticae destinatis eamque ob causam corporis figura et motus organis Cetaceis similibus 
erunt declaranda. Inventionis spei quadammodo arridere videtur, quod Cetacea genuina, 
antea in systemate a Feris admodum remota Zeiiglodontum. reliquiis detectis Phocinis ex 
parte saltem appropinquentur. 
In Universum omnino de principiis, quae in animalibus in classes, ordines, familias et 
gênera dividendis sint adhibenda valde litigari potest, (cf. infra). Qua de causa etiam reg- 
num animale singulasque ejus partes alii aliter disposuerunt. Re exactius considerata, 
ob formas transitorias numerosas, de divisionibus semper absolutis cogitari haud potest. 
Omnis classificatio igitur plus minusve claudicabit. Systemata nostra hodierna morpholo- 
gica cognitionis melioris adminicula tantum futuris scrutatoribus praebebunt. 
2) Ad pedum anteriorum Pachydermatum et Sirenio- 
rum formas diversissimas explicandas e. c. pedum diffe- 
rentiae inter Otarias et Fera, aut inter Testudines ter- 
restres [Testudinida] et marinas (Chelonida) conspicuae 
in memoriam revocari possent. Sin autem reputemiis, Ota- 
rias a Phocis, Chelonida vero a reliquis Testudinatis pedi- 
bus tantum, non corporis structura aliéna recedere, Si- 
renia autem non solum corporis figura aliéna et va^ 
riis notis anatomicis ipsis peculiaribus a Pachydermati- 
bus, sed etiam characteribus pluribus gravibus a Cetaceis 
differre, pedum pinnatorum ratio minoris erit aestimanda. 
